(TOMB RAIDER: ตำนานลาร่า ครอฟท์)
ลูกเห็บในป่าฝน… ในหน้าร้อน
เดฟเวอโรซ์ควบคุม สิ่งที่เขาปลดปล่อยออกมาไม่ได้
และฉันคิดว่าเขาไม่สนด้วย
ถ้าเขาได้ศิลามหาวิบัติชิ้นสุดท้ายไป โลกจะยิ่งโกลาหลกว่าเดิม
สมรภูมิอยู่ใกล้ๆ นี่เอง
(สุสานจักรพรรดิเหลือง)
ซิพ
ฉันกำลังหาคำตอบ กำลังหาคำตอบ
มาพิพิธภัณฑ์ก็เปลี่ยนบรรยากาศดีนะ แทนที่จะเป็นสุสานทะมึน
ที่นี่ไม่ใช่พิพิธภัณฑ์ ที่นี่มันสวนสนุก
คือว่า ที่นี่แหละถูกแล้ว จุดที่เคยเกิดการปะทะ
มันไม่สมเหตุสมผลนะ หรือยังไง
ศิลาถูกฝังไว้ที่นี่เหรอ
ซ่อนไว้ในที่ที่คนพลุกพล่านแบบนี้เหรอ
โจนาห์ หาเบาะแสที่น่าจะเข้าเค้ากับแผ่นจารึกที
อะไรก็ได้ที่พูดถึงหินสีดำ หรือศิลาแห่งอำนาจ
แล้วก็คอยจับตาดูเดฟเวอโรซ์ด้วย
ลาร่า
สมรภูมิ บลา บลา ที่ซึ่งสามพี่น้องมาพบกัน บลา บลา
ฉันอึดอัดแทนเธอจัง นี่เธอเคยไปสวนสนุกบ้างไหม
สวนสนุกก็แค่ที่หาความตื่นเต้นราคาถูก
และทางนี้คือทางเดินแห่งวิญญาณสุดขลัง
ตำนานเล่าว่า
ทางเดินแห่งวิญญาณจะนำทางเราไปยัง สุสานแห่งจักรพรรดิเหลือง
ซึ่งอยู่ใต้ต้นไม้บรรพบุรุษสีทอง
อยู่นั่นไง
เอาใหม่ แฟรงค์ เมื่อกี้ฉันกะพริบตา
- จะว่าอะไรไหมถ้าฉัน… - โอ้ ขอบคุณนะคะ ใจดีจัง
แฟรงค์ คุณผู้หญิงออสเตรเลียใจดี อยากถ่ายรูปให้เรา
นั่นไง
ถ้าหลุมศพอยู่ข้างล่างนี้ ก็ต้องมีทางไปที่นั่น
คันโยกหรือ…
เปเปอร์มาเช่นี่นา
ฉันเกลียดสวนสนุก
เก็บข้อมูลเอาไปทำคาเฟ่น่ะ
ไม่ได้อะไรเลย
ต่อไปเราจะไปทางนี้กัน ทางนี้ครับ
ถึงเราจะเฉลิมฉลองที่แห่งนี้ ว่าเป็นสมรภูมิศึกปะทะแห่งจัวลู่
แต่ก็ไม่มีใครรู้ว่าจริงๆ แล้วเกิดศึกปะทะที่ไหน
เอาล่ะ มีใครรู้ชื่อพี่น้องทั้งสามบ้าง
หวงตี้ จักรพรรดิหยาน และชือโหยว
แล้วสถานที่จริงของศึกปะทะนั้นอยู่ที่ไหน… ฮานส์
หายไปตามกาลเวลาแล้วล่ะ
ไม่มีอะไรหายไปหรอก ฮานส์ มันแค่รอให้คนไปค้นพบ
โจนาห์ ไปกันเถอะ
(ศึกปะทะแห่งจัวลู่)
ตอนนี้เดฟเวอโรซ์ น่าจะกำลังไปสถานที่จริงแล้วนะ
เร็วเข้า ไปกันเถอะ
เดี๋ยว ลองฟังนี่ก่อนสิ มีพูดถึงตำนานด้วยนะ
โจนาห์
เธอพูดอยู่ตลอดว่า ตำนานคือประตูสู่ความจริง
ฟังเถอะ
ศึกปะทะแห่งจัวลู่เริ่มต้นด้วย พี่ชายคนโตในบรรดาสามพี่น้อง
หวงตี้ ได้ลงมาจากสวรรค์
เพื่อมอบความสงบสุข และความเจริญรุ่งเรืองแก่โลกมนุษย์
ผู้ที่มีความรุ่งเรืองที่สุดคือน้องชายทั้งสอง
หยานและชือโหยว
แต่ไม่นาน ชือโหยวก็เสื่อมทรามลง เพราะมงกุฎที่สวม
มงกุฎนั้นเป็นสีดำ ทำจากหินที่แข็งที่สุด
สัญลักษณ์ของการกระทำอันดำมืดที่เขาก่อ
- ศิลากิเลสสีดำ - ชู่ว
ด้วยพลังแห่งมงกุฎสีดำนั้น
เขาได้สร้างความโกลาหลขึ้นในเผ่าของพี่ๆ เขา
หวงตี้รู้ว่าถ้าไม่ปราบน้องชายคนเล็ก
ชือโหยวก็จะกัดกินโลก และทำให้ความโกลาหลแผ่ขยาย
ดังนั้น หวงตี้จึงภาวนาต่อ พระแม่แห่งสวรรค์เก้าชั้นฟ้า
เพื่อขอพลังในการฟื้นฟูความสมดุล
และพระนางได้มอบมังกรทองให้เขา
เมื่อมีความช่วยเหลือจากมังกรทอง
หวงตี้ก็สามารถทะยานฝ่าพายุของชือโหยวได้
และเพื่อป้องกันไม่ให้มงกุฎสีดำ ตกไปอยู่ในมือคนที่ร้ายกาจ
หวงตี้จึงให้มังกรกินมันเข้าไป
ทุกเผ่าพ้นภัยอันตราย
และหวงตี้ได้ตั้งสมญาให้ตนเองว่า จักรพรรดิเหลือง
จักรพรรดิองค์แรกที่รวมจีนเป็นหนึ่ง
หลังจากร้อยปีแห่งความสมดุล
หวงตี้ปีนขึ้นหลังมังกรทอง
และกลับสู่แดนสวรรค์
แต่ร่างเนื้อไม่อาจขึ้นไปที่แดนสวรรค์ได้ จึงร่วงหล่นลงมาสู่พื้นโลก
พอตกถึงพื้น
ร่างของมังกรได้กลายเป็นต้นไม้สีทอง ที่มีดอกผลิบานในทุกฤดูกาล
วิญญาณของหวงตี้และมังกร
ได้กลายเป็นดวงดาวอยู่เหนือต้นไม้ต้นนั้น
ซึ่งนักดาราศาสตร์ทุกวันนี้เรียกว่า แกมมา ลีโอนิส
ถูกของนาย มีประโยชน์อย่างน่าประหลาดใจ
ซิพ ช่วยหาพิกัดของแกมมา ลีโอนิส ในปี 2500 ก่อนคริสต์ศักราชได้ไหม
จัดให้
ขอยืมได้ไหม
คนอังกฤษน่ะ ก็งี้แหละเนอะ
กำลังส่งพิกัดไปให้
แถบเทือกเขา
มี…
ไม่มีจุดสังเกต ไม่มีอะไรเลย
แน่นอนว่าไม่มีต้นไม้มังกรสีทองด้วย
น่าจะเป็นการใช้คำอุปมานะ
นี่ ศึกที่ว่านั่นเกิดขึ้นเมื่อหลายพันปีที่แล้ว
ถ้ามันเกิดขึ้นจริงน่ะนะ
มันเป็นตำนาน
ถ้าเรื่องทั้งหมดเป็นคำอุปมาล่ะ
ตรงนี้ ออกนอกพิกัดมานิดหน่อย
ภูเขาสามลูก สามพี่น้อง
ที่ที่สามพี่น้องมาพบกัน
ซิพ เราต้องมีรถ
เก็บข้อมูลเมนูอาหารเป็นไงบ้าง
ลงหมายเหตุว่าซาลาเปาไส้หมู กินคู่กับชานมไข่มุกแล้ว ย่อยยากไปหน่อย
มาถึงแล้ว
ไม่มีวี่แววของเดฟเวอโรซ์ เตรียมลงจอด
หลังจากนี้ยังไงต่อ
หมายความว่าไง
พอหยุดเดฟเวอโรซ์ได้แล้วยังไงต่อ
ฉันจะกลับไป ออกแบบเมนูใหม่…
แล้วเธอล่ะ
กลับบ้านไปหาคฤหาสน์ครอฟท์
หรือกลับไปทำภารกิจอื่น หรือว่ากีฬาผาดโผน
คฤหาสน์ครอฟท์ไม่ใช่บ้าน
มีแต่ผีอยู่ในนั้นเต็มไปหมด
เธอไม่มีความทรงจำดีๆ ที่นั่นเลยเหรอ
มีสิ ถึงได้กลับไปยากไง
ที่ผีของพ่อเธอกับร็อธตามหลอกหลอนน่ะ ไม่ใช่บ้านหลังนั้นหรอก
แต่เป็นตัวเธอ
เธออยู่ในช่วงโศกเศร้า
ถึงจะวิ่งหนีจนหมดแรง
ก็ไม่ได้ทำให้ความเจ็บปวดนั้นหายไปหรอกนะ
แต่ฉันรับปากได้ ลาร่า
เธอจะได้ทุกสิ่งที่ต้องการ ถ้าเธอปล่อยและวางมันลง
เธอเก็บความเจ็บปวดนั้นไว้กับตัว เพราะว่าเธอเข้าใจมัน
เธอคิดว่านั่นคือสิ่งที่ทำให้เธอเข้มแข็ง
เพราะงั้นเธอถึงจะหยุดหมอนั่นไว้ เดฟเวอโรซ์น่ะ
เพราะลึกๆ แล้ว เธอรู้ว่ามันไม่จริง
เธอรู้ว่ามีสิ่งอื่นที่แข็งแกร่งกว่าความเจ็บปวด
งั้นเหรอ
ตอนที่ฉันกับนายไล่ล่าทรินิตี้ ถ้าฉันมีศิลามหาวิบัติ
ฉันก็อาจจะ… ฉันก็คง…
เธอไม่ทำหรอก
เนื้อแท้ของเธอไม่เหมือนกับเดฟเวอโรซ์ หรือร็อธ หรือพ่อของเธอ
เนื้อแท้ของเธอคืออย่างอื่น
คืออะไร
เดี๋ยวก็รู้เอง
มันเป็นอย่างนั้นแหละ
บันทึกทุกอย่างบอกว่า หวงตี้ถูกฝังไปพร้อมกับศิลาดำ
เราต้องหาสุสาน หรือวิหาร
งมเข็มในมหาสมุทรชัดๆ
ลาร่า
ยังมีอีกนะ
นักษัตรจีน
ไงล่ะ
"สัตว์ทั้ง 12 นักษัตรจีน
ได้รับเลือกให้วิ่งแข่ง สู่วังหลวงของฮ่องเต้สวรรค์"
อ๋อ ก็มีเหตุมีผลดีนะ
จักรพรรดิเหลืองตาย กลายไปเป็นดาว
ทางที่จะไปสู่ร่างของเขา ก็น่าจะเกี่ยวกับดวงดาวด้วย
มันเป็นปริศนา
ลำดับการแข่งเป็นยังไง ใครไปถึงก่อน
นี่เป็นหนังสือเด็กน่ะ
มันบอกว่าทุกตัวไปถึงพร้อมกันและกินไอศกรีม
ฉันค้นให้เอง
คนที่ไปถึงวังหลวง ของฮ่องเต้สวรรค์ก่อนใครเพื่อนก็คือ
เจ้าหนู
เจ้าวัวเร่งฝีกีบตามไปติดๆ เข้าเส้นชัยเป็นที่สอง
วัว ไหน… อ๋อ
เสือกระโจนเข้าไปเป็นที่สาม
และที่ซอยเท้ายิกๆ เข้าเส้นชัยเป็นที่สี่คือกระต่าย
มังกรทะยานเข้าไปเป็นที่ห้า
เดี๋ยวนะ หนูกับกระต่ายวิ่งแข่งชนะมังกรได้ไง
เอาไว้ค่อยถกเรื่องทักษะกีฬาของมังกรทีหลัง
โทษที ต่อมา งู ม้า แพะ
ลิง ไก่ หมา
และที่สุดท้ายแต่ไม่ท้ายสุด เจ้าหมูที่สง่างามและแสนอร่อย
เอ้า เดินตามถนนอิฐสีเหลืองกันไหม
เราไม่ได้อยู่จีนแล้ว โตโต้
ประเด็นก็คือ…
ประเด็นน่ะ…
เอ่อ… ใช่
พวกนายอยู่มองโกเลีย
และฉันขอกรี๊ด
การเคลื่อนย้ายอะตอมที่ระดับนี้
ไม่เคยมีใครทำได้มาก่อน
ความสำเร็จที่โลกต้องสะเทือน
อีกเดี๋ยวได้สะเทือนแน่
นี่ แบบนี้มันก็ชวนท้อแท้อยู่นะ
เราไขปริศนาได้อย่างปัง แล้วหมอนี่มาถึงก่อนเราได้ไง
คำถามที่สำคัญกว่าคือ เราจะหยุดเขาได้ยังไง
ตอนนี้ต้องพึ่งไอเดียบ้าบิ่นสุดระห่ำของเธอแล้วล่ะ
เปลือกไม้จะแข็งไปไหนเนี่ย
ลาร่า
ฉันได้ยินเสียงปืน
ฉันไม่เป็นไร
ฉันไม่เห็นเดฟเวอโรซ์
ดูเหมือน…
เหมือนมังกร
"เมื่อกิเลสบังตา
คนจะยอมรับสิ่งที่ไม่เป็นจริง และสูญเสียสิ่งที่จริงแท้
นั่นคือวิบัติ"
นึกว่าไคท์เซิร์ฟจะเป็นไฮไลต์ของวันนี้ซะอีก
คนหลายพันคนนะ เดฟเวอโรซ์
นายจะฆ่าคนหลายพันคน ถ้ายังดึงดันจะทำต่อไป
เห็นพายุบ้างหรือเปล่า
เราต้องมีความสมดุล ถึงจะมีชีวิตรอด
อย่างเธอจะรู้อะไรเรื่องสมดุล
ฉันรู้แล้วกันว่าถ้าทำแบบนี้ นายก็ไม่ต่างจากสมาคมไลท์
ชีวิตคนเราต้องมีอะไรมากกว่าความเศร้าสิ
ชีวิตเราไม่ได้มีแค่นี้หรอก
ไฟ และการแก้แค้น
ไม่เหนื่อยบ้างเหรอ ที่ตัวเองต้องเหนื่อยแบบนี้
เหนื่อยสิ
เพราะงั้น
ฉันถึงต้องทำต่อไปให้ลุล่วง
เดฟเวอโรซ์ ไม่นะ
ดูสภาพสิ
พอไม่มีความแค้นและความโกรธเป็นแรงผลักดัน เธอก็ไร้ซึ่งพลังใดๆ
ลาร่า
พูดกับฉันสิ ปัดโถ่
พระเจ้าช่วย เขาอยู่ที่นี่
อย่านะ
โจนาห์
สัญญากับฉันสักอย่าง
อย่าทำผิดพลาดเหมือนเขา
ถ้าเธอเลือกวิถีชีวิตนี้
ก็อย่าเลือกเพราะเธอวิ่งหนีจากสิ่งที่มันยาก
คนที่เรารักคือสมบัติล้ำค่า ที่เธอจะไม่มีทางหาเจอในสุสาน
เนื้อแท้ของเธอไม่เหมือนกับเดฟเวอโรซ์ หรือร็อธ หรือพ่อของเธอ
เนื้อแท้ของเธอคืออย่างอื่น
คืออะไร
เดี๋ยวก็รู้เอง
มันเป็นอย่างนั้นแหละ
โจนาห์
(TOMB RAIDER: ตำนานลาร่า ครอฟท์)
คำบรรยายโดย อัจฉริยา สุกใส